Kjell Stahl

Kjell Stahl (født 16. september 1937) er en norsk sivilingeniør fra Stavanger. Kjell Stahl er pensjonert konsernrådgiver i Telenor. Stahl har tjent som konsernrådgiver under konsernsjefene Tormod Hermansen og Jon Fredrik Baksaas. Han var statssekretær i Kommunal- og arbeidsdepartementet under statsråd Arne Rettedal 1983-86. Før dette arbeidet Stahl blant annet i Norges Industriforbund. 

Kjell Stahl var elev ved Kongsgård skole i StavangerStavanger Aftenblad: "Kongsgård skole", 24. juni 1955 s.4. og er utdannet sivilingeniør fra Norges tekniske høgskole og doktor ingeniør i 1975. Han var styreformann i TV2 i kanalens innledende år.

I perioden 1988-90 var Stahl universitetsdirektør ved Universitetet i Oslo. Som universitetsdirektør var Stahl kontroversiell. Sammen med professor Inge Lønning forsøkte han å innføre virksomhetsplanlegging og målstyring i institusjonen, hva som vakte motstand i Det akademiske kollegium. Konflikten endte med at Stahl fratrådte stillingen sin frivillig.www.uniforum.uio.no: Kjell Stahl slår tilbake mot Benestad

Stahl har hatt en rekke styre- og tillitsverv, deriblant ved Høgskolen i Oslo (HiO) fra 1994 til 2000.

 Referanser 

 Eksterne lenker 


Kategori:Statssekretærer fra Høyre
Kategori:Statssekretærer i Regjeringen Willoch
Kategori:Personer tilknyttet Telenor
Kategori:Personer fra Stavanger kommune
Kategori:Medlemmer av Norges Tekniske Vitenskapsakademi